बाइपास का वर्क आॅर्डर जारी फिर भी निर्माण शुरू नहीं हुआ
रुद्री से सांकरा नहर तक वैकल्पिक बाईपास रोड का निर्माण दो चरणों में होना है। पहले चरण में मनरेगा के तहत पांच महीने पूर्व काम शुरू हुआ और जनवरी में मिट्टी का कार्य पूरा हो गया, लेकिन इसके बाद सड़क निर्माण का दूसरे चरण का काम प्रारंभ नहीं हो पाया। सड़क निर्माण का वर्क आर्डर भी जारी हो चुका है लेकिन काम शुरू कराने में अधिकारियों की दिलचस्पी नहीं दिख रही है। दूसरे चरण में प्रधानमंत्री ग्राम सड़क योजना के तहत12 मीटर चौड़ी सड़क बनाई जाएगी। जिसमें 8 करोड़ 43 लाख रुपए खर्च होंगे। लेटलतीफी से लोगों में भी आक्रोश है।
नहर किनारे से सालों से आवागमन करने वाले अभय जोशी, त्रिभुवन ध्रुव, अशोक साहू ने कहा कि 4-5 महीने पूर्व सड़क निर्माण का काम शुरू हुआ था। रुक-रूककर काम चलने से लोगों को भी परेशानी हो रही है। ऊबड़ खाबड़-खाबड़ रास्ते के कारण आवागमन में भी परेशानी हो रही है।
रेलिंग का इंतजाम नहीं
नहर किनारे बीटी रोड का निर्माण होना है, लेकिन किनारों में रेलिंग के लिए अब तक शासन को प्रस्ताव नहीं भेजा गया है। नई सड़क में वाहनों की रफ्तार भी तेज होगी। ऐसे में रेलिंग नहीं होने से दुर्घटना की संभावना बनी रहेगी।
धमतरी. पांच महीने बाद भी वैकल्पिक बाइपास सड़क निर्माण शुरू नहीं हुआ।
हाईवे पर कम होगा दबाव
नहर किनारे रुद्री से सांकरा तक 13 किमी लंबी सड़क का निर्माण होना है। इससे शहर के भीतर नेशनल हाईवे पर वाहनों का दबाव कम होगा। अनेक बड़े वाहनों को अंबेडकर चौक और सांकरा मोड़ से डायवर्ट कर ट्रैफिक का दबाव कम किया जा सकता है।
2-4 दिन में शुरू हो जाएगा
नहर किनारे सड़क निर्माण का कार्य 2-4 दिन में शुरू हो जाएगा। टेंडर पहले ही हो चुका है। रेलिंग के लिए प्रस्ताव भेजेंगे। - एसएन राय, ईई पीएमजीएसवाय
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva